ΑΠΟΦΑΣΕΙΣ
Αριθμ. απόφ. 83/52/21-12-2017
Κανονισμός Διδακτορικών Σπουδών του Τμήματος Μοριακής Βιολογίας και Γενετικής της Σχο-
λής Επιστημών Υγείας του Δημοκριτείου Πανεπιστημίου Θράκης.
Η ΣΥΓΚΛΗΤΟΣ ΤΟΥ
ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ
Έχοντας υπόψη:
1. Τις διατάξεις του άρθρου 45, παρ. 2 του ν. 4485/2017
(ΦΕΚ 114/4-8-2017, Α΄), σύμφωνα με τις οποίες «Με
απόφαση της Συνέλευσης του Τμήματος καταρτίζεται
ο Κανονισμός Διδακτορικών Σπουδών του Τμήματος, ο
οποίος εγκρίνεται από τη Σύγκλητο, δημοσιεύεται στην
Εφημερίδα της Κυβερνήσεως, αναρτάται στο διαδικτυακό τόπο του Ιδρύματος και κοινοποιείται στο Υπουργείο
Παιδείας, Έρευνας και Θρησκευμάτων».
2. Τις διατάξεις του άρθρου 85, παρ. 6, εδ. β του ν. 4485/
2017 (ΦΕΚ 114/4-8-2017, Α΄), σύμφωνα με τις οποίες «Τα
ΑΕΙ οφείλουν, μέσα σε προθεσμία έξι (6) μηνών από την
έναρξη ισχύος του παρόντος νόμου, να καταρτίσουν και
να δημοσιεύσουν τους Κανονισμούς του άρθρου 45».
3. Την αριθμ. πρωτ. ΔΠΘ/ΣΥΓΚ/25072/969/16-01-2017
απόφαση Συγκλήτου του Δημοκριτείου Πανεπιστημίου
Θράκης, αναφορικά με τον ορισμό «Αναπληρωτών Πρύτανη - Μεταβίβαση αρμοδιοτήτων Πρύτανη – Αναπλή-
ρωση Πρύτανη» (ΦΕΚ 327/08.02.2017/Β΄).
4. Την απόφαση της Συνέλευσης του Τμήματος Μοριακής Βιολογίας και Γενετικής στην αριθμ. 5/13-12-2017
συνεδρίασή της.
5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολο-
γισμού του ιδρύματος, αποφασίζουμε:
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗΜΑΤΟΣ ΜΟΡΙΑΚΗΣ ΒΙΟΛΟΓΙΑΣ ΚΑΙ ΓΕΝΕΤΙΚΗΣ ΤΗΣ ΣΧΟ-
ΛΗΣ ΕΠΙΣΤΗΜΩΝ ΥΓΕΙΑΣ ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ.
Άρθρο 1
Γενικές Διατάξεις
Εκδόθηκε για πρώτη φορά τον Φεβρουάριο του 2011
από το Τμήμα Μοριακής Βιολογίας και Γενετικής (Μ.Β.Γ.)
του Δημοκριτείου Πανεπιστημίου Θράκης μετά από πρόταση της Επιτροπής Κανονισμού Διδακτορικών Σπουδών
(αποτελούμενης από τα μέλη ΔΕΠ: Μ. Κόφφα, Ρ. Σανδαλτζόπουλο, Αικ. Χλίχλια) και εγκρίθηκε από τη Σύγκλητο
του Δημοκριτείου Πανεπιστημίου Θράκης τον Ιούνιο του
2011. Ο Εσωτερικός Κανονισμός τροποποιήθηκε μετά
από πρόταση της Συντονιστικής Επιτροπής Διδακτορικών Σπουδών (Σ.Ε.Δ.Σ.) του Τμήματος Μ.Β.Γ. (αποτελού-
μενης από τα μέλη ΔΕΠ: Ι. Μαρουλάκου, Ι. Κουρκουτά,
Γ. Σκάβδη, Γ. Φακή, Αικ. Χλίχλια) και εγκρίθηκε από τη
Γενική Συνέλευση Ειδικής Σύνθεσης αριθμ. 5/ 02.03.2016.
Με πρόταση της Σ.Ε.Δ.Σ. πραγματοποιήθηκε δεύτερη
τροποποίηση του Κανονισμού βάσει του ν. 4485/2017
και του νέου Κανονισμού Διδακτορικών Σπουδών του
Δημοκριτείου Πανεπιστημίου Θράκης και εγκρίθηκε
από τη Συνέλευση Ειδικής του Τμήματος Μ.Β.Γ. αριθμ.
5/13.12.2017.
Ο Εσωτερικός Κανονισμός Διδακτορικών Σπουδών
ισχύει για όλους τους εν ενεργεία Υποψήφιους Διδάκτορες που ξεκίνησαν τη διατριβή τους μετά την έγκριση
του Κανονισμού.
Οι διατάξεις του παρόντος Εσωτερικού Κανονισμού
Διδακτορικών Σπουδών εξειδικεύουν και συμπληρώνουν το νομοθετικό πλαίσιο που διέπει τις μεταπτυχιακές
σπουδές και αφορά την εκπόνηση Διδακτορικής Διατριβής (άρθρα 38 έως 42, ν. 4485/2017), καθώς και τoν
Κανονισμό Διδακτορικών Σπουδών του Δημοκριτείου
Πανεπιστημίου Θράκης (Δ.Π.Θ.), και έχουν ως στόχο τη
ρύθμιση εξειδικευμένων θεμάτων σχετικών με τη Διδακτορική Διατριβή που αφορούν το Τμήμα Μοριακής
Βιολογίας και Γενετικής (Μ.Β.Γ.) του Δημοκριτείου Πανεπιστημίου Θράκης.
Το Διδακτορικό Δίπλωμα αποτελεί ακαδημαϊκό τίτλο,
ο οποίος πιστοποιεί την εκπόνηση πρωτότυπης επιστημονικής έρευνας και την ουσιαστική συνεισφορά του/της
κατόχου του στην εξέλιξη της επιστήμης και της γνώσης
στον αντίστοιχο επιστημονικό κλάδο.
Οι σπουδές για την απόκτηση Διδακτορικού Διπλώματος στο Τμήμα Μ.Β.Γ. παρέχουν εξειδίκευση στο γνωστι-
κό πεδίο της Μοριακής Βιολογίας και Γενετικής, αλλά και
σε συγγενή πεδία. Επίσης, αποβλέπουν στη δημιουργία
υψηλής ποιότητας επιστημονικής έρευνας καθώς και
στη συγκρότηση άριστα εκπαιδευμένων επιστημόνων
ικανών να συμβάλουν στην πρόοδο της επιστήμης, της
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
14 Φεβρουαρίου 2018
ΤΕΥΧΟΣ  ΔΕΥΤΕΡΟ
Αρ. Φύλλου 422
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
έρευνας και των εφαρμογών. Οι Διδάκτορες προορίζονται να στελεχώσουν το εκπαιδευτικό, ερευνητικό και
επιχειρηματικό δυναμικό της Ελλάδας και του εξωτερικού.
Το Τμήμα Μ.Β.Γ. του Δημοκριτείου Πανεπιστημίου
Θράκης μπορεί να προκηρύσσει θέσεις υποψήφιων Διδακτόρων, οι οποίες δημοσιοποιούνται δια του ημερησί-
ου τύπου και αναρτώνται ηλεκτρονικά στον διαδικτυακό
τόπο του Τμήματος.
Άρθρο 2
ΚΡΙΤΗΡΙΑ ΕΙΣΑΓΩΓΗΣ ΥΠΟΨΗΦΙΩΝ
ΣΤΟ ΠΡΟΓΡΑΜΜΑ ΔΙΔΑΚΤΟΡΙΚΩΝ ΣΠΟΥΔΩΝ
Οι Υποψήφιοι πρέπει να έχουν τουλάχιστον τα εξής
τυπικά προσόντα:
Α. Πτυχίο Ελληνικού Α.Ε.Ι. ή Τ.Ε.Ι. ή ομοταγούς Πανεπιστημίου του εξωτερικού, και
Β. Δίπλωμα Μεταπτυχιακών Σπουδών (Δ.Μ.Σ.) Ελληνικού Α.Ε.Ι. ή Τ.Ε.Ι. ή αντιστοίχων Ιδρυμάτων του εξωτερι-
κού αναγνωρισμένων από το Δ.Ο.Α.Τ.Α.Π.
Σε εξαιρετικές περιπτώσεις μπορεί, μετά από αιτιολογημένη απόφαση της Γ.Σ., να γίνει δεκτός ως Υποψήφιος
Διδάκτορας και μη κάτοχος Διπλώματος Μεταπτυχιακών
Σπουδών (Δ.Μ.Σ.), σύμφωνα με τον παρόντα Κανονισμό
και τον νόμο 4485/2017. Πτυχιούχοι Τ.Ε.Ι. ή ισότιμων Σχολών μπορούν να γίνουν δεκτοί ως Υποψήφιοι Διδάκτο-
ρες μόνον εφόσον είναι κάτοχοι Δ.Μ.Σ.
Άρθρο 3
ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ
Δικαίωμα υποβολής αίτησης για εκπόνηση Διδακτορικής Διατριβής έχει ο κάτοχος Διπλώματος Μεταπτυ-
χιακών Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου ως ισότιμου της αλλοδαπής ή ενιαίου και
αδιάσπαστου τίτλου σπουδών μεταπτυχιακού επιπέδου
ή είναι κάτοχοι Διδακτορικού Διπλώματος.
Ο Υποψήφιος υποβάλλει κατά τη διάρκεια κάθε ακαδημαϊκού έτους, και ειδικότερα στις ημερομηνίες από
20.01-30.01., 20.02.-28.02., 20.03.-30.03., 20.04.-30.04.,
20.05.-30.05., 20.06.-30.06., 20.09.-30.09., 20.10.-30.10.,
20.11.-30.11., σχετική αίτηση στη Γραμματεία του Τμήματος. Στην αίτηση αναγράφεται ο προτεινόμενος τίτλος,
η προτεινόμενη γλώσσα εκπόνησης, η οποία μπορεί να
είναι διάφορη της ελληνικής και ο προτεινόμενος ως Επιβλέπων της Διδακτορικής Διατριβής, ο οποίος ανήκει σε
όσους έχουν δικαίωμα επίβλεψης Διδακτορικής Διατριβής, σύμφωνα με την παρ. 6 του παρόντος Κανονισμού.
Τα απαιτούμενα δικαιολογητικά που πρέπει να υποβάλλει ο Υποψήφιος είναι τα εξής:
Αίτηση - έντυπο (το οποίο διατίθεται από τη Γραμματεία) του υποψηφίου για εκπόνηση Διδακτορικής Δια-
τριβής στο Τμήμα Μ.Β.Γ. Θα πρέπει να προσδιορίζεται σε
γενικές γραμμές το γνωστικό αντικείμενο της διδακτορικής διατριβής και ο προτεινόμενος ως Επιβλέπων Καθη-
γητής, ο οποίος θα πρέπει να είναι του ιδίου ή, ελλείψει
του ιδίου, συναφούς γνωστικού αντικειμένου.
Προσχέδιο διδακτορικής διατριβής.
Επικυρωμένο αντίγραφο τίτλου σπουδών (πτυχίου).
Επικυρωμένο αντίγραφο Μ.Δ.Ε. (εάν υπάρχει). Εφόσον
δεν υπάρχει, θα πρέπει να υποβληθεί αίτηση εξαίρεσης,
στην οποία να αναφέρονται τα ιδιαίτερα κριτήρια τα
οποία θα εκτιμηθούν.
Αναλυτικό Βιογραφικό σημείωμα επιστημονικής και
επαγγελματικής δραστηριότητας.
Επικυρωμένο αντίγραφο Πιστοποιητικού/πτυχίου Αγγλικής γλώσσας. Απαραίτητη προϋπόθεση είναι η πολύ
καλή γνώση της Αγγλικής γλώσσας (τουλάχιστον first
certificate - επίπεδο Β2 ή άλλο αντίστοιχου επιπέδου
πιστοποιητικό) που διευκολύνει την απρόσκοπτη πρόσβαση στη σχετική με το αντικείμενο βιβλιογραφία και
την εξασφάλιση της επιστημονικής επικοινωνίας.
Συστατικές επιστολές (τουλάχιστον 2).
Συνεκτιμώμενα προσόντα:
Παραστατικά επιστημονικής ή ακαδημαϊκής δράσης,
π.χ. αντίγραφα δημοσιεύσεων, περιλήψεις ανακοινώσεων/συμμετοχής σε συνέδρια, κ.λπ. (εάν υπάρχουν).
4. Σε εξαιρετικές περιπτώσεις μπορεί, μετά από αιτιολογημένη απόφαση της Συνέλευσης να γίνει δεκτός ως
Υποψήφιος Διδάκτορας και μη κάτοχος Δ.Μ.Σ. (άρθρο
38, παρ. 1 του ν. 4485/2017).
Στην περίπτωση αυτή και σύμφωνα με τον παρόντα
Κανονισμό ο Υποψήφιος Διδάκτορας υποχρεούται να περατώσει οργανωμένο κύκλο συγκεκριμένων μαθημάτων
που ορίζεται από τη Συνέλευση στα πλαίσια του Δ.Μ.Σ..
Συγκεκριμένα, σε περιπτώσεις υποψηφίων πτυχιούχων
Πανεπιστημιακών Τμημάτων του ιδίου ή συναφών γνωστικών αντικειμένων, μη κατόχων Δ.Μ.Σ., η Συνέλευση
μπορεί να αποδεχτεί την αίτηση, εάν γνωμοδοτήσει ότι
εμπίπτει στις «εξαιρετικές περιπτώσεις» (άρθρο 38, παρ. 1
του ν. 4485/2017).
Πέρα από τα τυπικά προσόντα, ο Υποψήφιος θα πρέπει
να πληροί τουλάχιστον ένα από τα κάτωθι κριτήρια:
Ο Βαθμός πτυχίου του υποψηφίου να είναι τουλάχιστον 8.0 (οκτώ) ή να περιλαμβάνεται στο 10% των
υψηλότερων βαθμών των τριών τελευταίων περιόδων
αποφοίτησης του Τμήματός του.
Τεκμηριωμένο ερευνητικό έργο του υποψηφίου που
να έχει ως αποτέλεσμα τουλάχιστον μία (1) δημοσιευμένη ερευνητική εργασία σε έγκυρο διεθνές επιστημονικό
περιοδικό με σύστημα κριτών.
Εξασφάλιση υποτροφίας για τον Υποψήφιο από το
Ίδρυμα Κρατικών Υποτροφιών (Ι.Κ.Υ.) ή από άλλη ανταγωνιστική πηγή.
Η Συνέλευση του Τμήματος Μ.Β.Γ. αφού λάβει υπόψη
τις αιτήσεις που έχουν υποβληθεί, τις κατηγοριοποιεί
με βάση την συνάφεια του ερευνητικού αντικειμένου,
και ορίζει μία τριμελή επιτροπή (Επιτροπή Αξιολόγησης)
ανά κατηγορία αιτήσεων. Κάθε τριμελής Επιτροπή, που
αποτελείται από μέλη Δ.Ε.Π. του Τμήματος, εξετάζει τις
αντίστοιχες αιτήσεις και τα συνυποβαλλόμενα έγγραφα
και καλεί τους υποψηφίους σε συνέντευξη. Κατόπιν υποβάλει στην Γ.Σ. του Τμήματος Μ.Β.Γ. αναλυτικό υπόμνημα,
στο οποίο αναγράφονται οι λόγοι για τους οποίους κάθε
Υποψήφιος πρέπει ή δεν πρέπει να γίνει δεκτός, καθώς
και ο προτεινόμενος Επιβλέπων, εφόσον αυτός δεν έχει
προταθεί από τον Υποψήφιο.
Η συνέλευση του Τμήματος Μ.Β.Γ, αφού λάβει τη γνώμη του προτεινόμενου Επιβλέποντος Καθηγητή, τη συ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
νεκτιμά με το υπόμνημα της Επιτροπής και εγκρίνει ή
απορρίπτει αιτιολογημένα την αίτηση του υποψηφίου.
Στην εγκριτική απόφαση ορίζεται και η γλώσσα συγγραφής της διδακτορικής διατριβής.
Άρθρο 4
ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
Δικαίωμα επίβλεψης Διδακτορικών Διατριβών έχουν
τα μέλη Δ.Ε.Π. α΄ βαθμίδας, αναπληρωτή και επίκουρου του οικείου ή άλλου Α.Ε.Ι. ή ερευνητές Α΄, Β΄ ή Γ΄
βαθμίδας από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών.
Η Συνέλευση του Τμήματος Μ.Β.Γ. αναθέτει στον προτεινόμενο Επιβλέποντα την επίβλεψη της Διδακτορικής
Διατριβής και ορίζει τριμελή Συμβουλευτική Επιτροπή,
με αρμοδιότητα να πλαισιώνει και να υποστηρίζει την
εκπόνηση και συγγραφή της. Στην Επιτροπή μετέχουν
ως μέλη, ο Επιβλέπων και δύο ακόμη μέλη Δ.Ε.Π. α΄
βαθμίδας, Αναπληρωτή και Επίκουρου από το οικείο
ή άλλο Α.Ε.Ι. ή καθηγητές αναγνωρισμένων ως ομοταγών ιδρυμάτων της αλλοδαπής, οι οποίοι είναι κάτοχοι
διδακτορικού διπλώματος, ή ερευνητές των βαθμίδων
Α΄, Β΄ ή Γ΄ από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος Ιατροβιολογικών Ερευνών της Ακαδημίας Αθηνών ή από
αναγνωρισμένα ερευνητικά κέντρα ή ινστιτούτα της
αλλοδαπής και έχουν το ίδιο ή συναφές γνωστικό αντικείμενο με την υπό κρίση διδακτορική διατριβή.
Στη Συμβουλευτική Επιτροπή μετέχει τουλάχιστον
ένα (1) μέλος Δ.Ε.Π. από τις τρεις πρώτες βαθμίδες του
Τμήματος Μ.Β.Γ.
Αν για οποιονδήποτε λόγο ο Επιβλέπων Καθηγητής
εκλείψει ή διαπιστωμένα αδυνατεί να τελέσει χρέη Επιβλέποντος, η Γ.Σ. του Τμήματος, εκτιμώντας τις περι-
στάσεις, αναθέτει σε άλλον την επίβλεψη, ύστερα από
αίτηση του Υποψήφιου Διδάκτορα και γνώμη του προτεινόμενου Επιβλέποντος, διαφορετικά σε ένα από τα
άλλα δύο (2) μέλη της τριμελούς Συμβουλευτικής Επιτροπής, ακόμη και καθ’ υπέρβαση του μέγιστου αριθμού
υποψήφιων διδακτόρων που μπορεί να επιβλέπεται από
κάθε Επιβλέποντα. Αν ο αρχικός Επιβλέπων μετακινηθεί
σε άλλο Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να τελεί χρέη Επιβλέποντος των Διδακτορικών Δια-
τριβών που έχει αναλάβει, και ο τίτλος απονέμεται από
το Α.Ε.Ι., στο οποίο ανήκει το Τμήμα, όπου ξεκίνησε η
εκπόνηση της διατριβής. Οι χρονικοί περιορισμοί που
προβλέπονται για τη λήψη του Διδακτορικού Διπλώματος από τον Υποψήφιο, εφόσον δεν μεταβάλλεται η
ερευνητική περιοχή, παραμένουν ως είχαν και πριν την
έγκριση της αλλαγής του Επιβλέποντος Καθηγητή ή κάποιου μέλους της Συμβουλευτικής Επιτροπής.
Κάθε μέλος Δ.Ε.Π. μπορεί να είναι Επιβλέπων Καθηγητής και να επιβλέπει μέχρι πέντε (5) το πολύ Υποψήφι-
ους Διδάκτορες. Στον αριθμό αυτόν δεν προσμετρώνται
περιπτώσεις συνεπίβλεψης Διδακτορικών διατριβών.
Ο Επιβλέπων Καθηγητής καθοδηγεί και υποστηρίζει
την έρευνα του Υποψηφίου Διδάκτορα. Η λειτουργία
της Συμβουλευτικής Επιτροπής είναι σημαντική, αλλά
δεν υποκαθιστά τον ιδιαίτερο ρόλο του Επιβλέποντος
Καθηγητή, του οποίου η εμπλοκή στην επιβλεπόμενη
έρευνα είναι κρίσιμη. Ειδικότερα, η άμεση συνεργασία
Επιβλέποντος και Υποψηφίου Διδάκτορα πρέπει να είναι
τακτική και συνεχής.
Η Συνέλευση, μετά από εισήγηση της Συμβουλευτικής
Επιτροπής, μπορεί να αποφασίσει τη διαγραφή Yποψηφίου Διδάκτορα, του οποίου η πρόοδος κρίνεται ανεπαρ-
κής. Διαγραφή υποψηφίου διδάκτορα μπορεί να γίνει
και μετά από αίτηση του ενδιαφερομένου.
Στον ν. 4485/2017 δεν προβλέπεται αλλαγή του θέματος ή τίτλου της Διδακτορικής διατριβής. Μερική
τροποποίηση του θέματος/τίτλου της Διδακτορικής
Διατριβής ή τυχόν αναπροσαρμογή του στα δεδομένα
που προκύπτουν από την έρευνα του Υποψηφίου Διδάκτορα επιτρέπεται με τεκμηριωμένη εισήγηση της τρι-
μελούς Συμβουλευτικής Επιτροπής και θετική απόφαση
της Συνέλευσης. Σημαντική αλλαγή όμως του τίτλου η
οποία υποδηλώνει μεταβολή του αντικειμένου έρευνας
σημαίνει την έναρξη νέας διαδικασίας εκπόνησης Διδακτορικής Διατριβής και ακολουθείται η διαδικασία του
παρόντος Κανονισμού.
Τα ονόματα των Υποψήφιων Διδακτόρων, των επιβλεπόντων μελών Δ.Ε.Π. ή ερευνητών, οι τίτλοι των εκπονού-
μενων διδακτορικών διατριβών και σύντομη περίληψη
αυτών, καθώς και τα μέλη των Συμβουλευτικών Επιτροπών αναρτώνται στον διαδικτυακό τόπο του Ιδρύματος
στην ελληνική και στην αγγλική γλώσσα.
Άρθρο 5
ΕΚΠΟΝΗΣΗ ΔΙΔΑΚΤΟΡΙΚΗΣ
ΔΙΑΤΡΙΒΗΣ ΜΕ ΣΥΝΕΠΙΒΛΕΨΗ
Το Τμήμα Μοριακής Βιολογίας και Γενετικής του Δημοκριτείου Πανεπιστημίου Θράκης είναι δυνατό να συνερ-
γάζεται, σύμφωνα με όσα προβλέπονται στο άρθρο 43
του ν. 4485/2017, με Τμήματα ΑΕΙ, ερευνητικά κέντρα και
ινστιτούτα του άρθρου 13Α του ν. 4310/2014, συμπεριλαμβανομένων των ερευνητικών κέντρων της Ακαδημί-
ας Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, για την εκπόνηση διατριβών με
συνεπίβλεψη. Τα σχετικά με τη διαδικασία εκπόνησης
της διατριβής, χορήγησης ενιαίου ή χωριστού τίτλου κ.ά.,
προβλέπονται στο οικείο Ειδικό Πρωτόκολλο Συνεργασίας που καταρτίζεται από τα συνεργαζόμενα Τμήματα/
φορείς και εγκρίνεται από την οικεία Σύγκλητο και τα
συλλογικά όργανα διοίκησης των Ερευνητικών Κέντρων.
Το Τμήμα Μοριακής Βιολογίας και Γενετικής του Δημοκριτείου Πανεπιστημίου Θράκης είναι δυνατό επίσης να
συνεργάζεται με αναγνωρισμένα ως ομοταγή Ιδρύματα
ή ερευνητικά κέντρα και ινστιτούτα της αλλοδαπής για
την εκπόνηση διατριβών με συνεπίβλεψη. Τα σχετικά
με τη διαδικασία εκπόνησης της διατριβής, χορήγησης
ενιαίου ή χωριστού τίτλου κ.ά., προβλέπονται στο οικείο
Ειδικό Πρωτόκολλο Συνεργασίας που καταρτίζεται σύμφωνα με όσα ορίζει η σχετική απόφαση του Υπουργού
Παιδείας, Έρευνας και Θρησκευμάτων που δημοσιεύεται
στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
Άρθρο 6
ΕΛΑΧΙΣΤΗ ΔΙΑΡΚΕΙΑ, ΔΙΚΑΙΩΜΑΤΑ
ΚΑΙ ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ
Η χρονική διάρκεια για την απόκτηση Διδακτορικού
Διπλώματος είναι τουλάχιστον τρία (3) πλήρη ημερολογιακά έτη από την ημερομηνία ορισμού της τριμελούς
Συμβουλευτικής Επιτροπής, εκτός από τους υποψηφίους
διδάκτορες που γίνονται δεκτοί «κατ’ εξαίρεση» χωρίς
να είναι κάτοχοι Δ.Μ.Σ., για τους οποίους το ελάχιστο
χρονικό όριο για την απόκτηση του Διδακτορικού Διπλώματος είναι τουλάχιστον τέσσερα (4) πλήρη ημερο-
λογιακά έτη από την ημερομηνία ορισμού της Τριμελούς
Συμβουλευτικής Επιτροπής (σύμφωνα με τον Κανονισμό
Διδακτορικών Σπουδών του Δ.Π.Θ.).
Στην περίπτωση Υποψηφίου Διδάκτορα που γίνεται
δεκτός «κατ’ εξαίρεση» χωρίς να είναι κάτοχος Δ.Μ.Σ.,
ο υποψήφιος υποχρεούται να περατώσει οργανωμένο
κύκλο μαθημάτων που ορίζεται από τη Συνέλευση στα
πλαίσια του Π.Μ.Σ. Τα μαθήματα που οφείλει να παρακολουθήσει επιτυχώς κάθε υποψήφιος διδάκτορας μη
κάτοχος Δ.Μ.Σ. καθορίζονται σε δύο (2) θεωρητικά μαθήματα. Στην περίπτωση αυτή, η τριμελής Επιτροπή Αξιο-
λόγησης των αιτήσεων, η οποία ορίζεται σύμφωνα με το
άρθρο 9 του παρόντος Κανονισμού, προτείνει μαθήματα
οργανωμένων Π.Μ.Σ. που μπορούν να παρακολουθήσουν οι Υποψήφιοι Διδάκτορες μη κάτοχοι Δ.Μ.Σ. Οι υπο-
ψήφιοι μπορούν να παρακολουθήσουν μαθήματα από
Π.Μ.Σ. του Τμήματος Μ.Β.Γ. ή Ιατρικής του Δημοκριτείου
Πανεπιστημίου Θράκης ή από άλλα συναφή Π.Μ.Σ. του
Δημοκριτείου Πανεπιστημίου Θράκης. Επίσης, εφικτή
είναι η παρακολούθηση μαθημάτων που προσφέρονται
από εγκεκριμένα συναφή Π.Μ.Σ. άλλων Πανεπιστημίων
μετά από έγκριση του Τμήματος Υποδοχής. Ο καθορισμός των μαθημάτων μπορεί να τροποποιηθεί μετά
από πρόταση της τριμελούς Eπιτροπής Aξιολόγησης και
απόφαση της Συνέλευσης του Τμήματος Μ.Β.Γ. Ο χρόνος
παρακολούθησης κύκλου υποχρεωτικών μαθημάτων
υπολογίζεται στον ελάχιστο χρόνο για την απόκτηση
Διδακτορικού Διπλώματος.
Ακόμα και στην περίπτωση που ο Υποψήφιος Διδάκτορας είναι κάτοχος Δ.Μ.Σ., ο Επιβλέπων Καθηγητής, μετά
από σύμφωνη γνώμη της Συμβουλευτικής Επιτροπής
μπορεί να ζητήσει από τον Υποψήφιο Διδάκτορα, εφόσον αυτό κρίνεται απαραίτητο, την υποχρεωτική παρα-
κολούθηση συγκεκριμένων μαθημάτων μεταπτυχιακού
επιπέδου Τμημάτων του Δημοκριτείου Πανεπιστημίου
Θράκης (ή άλλων Πανεπιστημιακών Τμημάτων), μετά
από έγκριση της Συνέλευσης ή της Ε.Δ.Ε. του Τμήματος
υποδοχής. Τη σχετική έγκριση αιτείται ο Επιβλέπων Καθηγητής. Η παρακολούθηση αυτή μπορεί να συνεπάγεται τη
συμμετοχή στις εξετάσεις, όχι όμως δικαίωμα ή υποχρέωση εγγραφής ή αποφοίτησης από εγκεκριμένο Π.Μ.Σ.
Η μέγιστη χρονική διάρκεια εκπόνησης Διδακτορικής
Διατριβής είναι έξι (6) πλήρη ημερολογιακά έτη από την
ημερομηνία ορισμού της τριμελούς Συμβουλευτικής Επιτροπής. Σε εξαιρετικές περιπτώσεις, το διάστημα αυτό
μπορεί να παραταθεί μετά από αιτιολογημένη εισήγηση
του Επιβλέποντα Καθηγητή προς τη Συμβουλευτική Επιτροπή και απόφαση της Συνέλευσης.
Ο Υποψήφιος Διδάκτορας δικαιούται σε ειδικές περιπτώσεις και με αιτιολογημένη αίτησή του να ζητήσει
αναστολή σπουδών μία φορά κατά τη διάρκεια των
σπουδών του. Το χρονικό διάστημα της αναστολής δεν
μπορεί να είναι μεγαλύτερο από δύο (2) έτη. Η Συνέλευση κρίνει και αποφασίζει με βάση την αίτηση και την
εισήγηση της συμβουλευτικής επιτροπής.
Ο Υποψήφιος Διδάκτορας έχει τη δυνατότητα να πραγματοποιήσει ένα μέρος της έρευνάς του σε Πανεπιστήμιο
άλλης χώρας μετά από σύμφωνη γνώμη της Συμβουλευτικής Επιτροπής και της Γ.Σ. Ο Υποψήφιος οφείλει
να επιδιώκει ενεργή παρουσία στο διεθνές ακαδημαϊκό
σύστημα, συμμετέχοντας σε σεμινάρια ή επιστημονικά
συνέδρια, αποβλέποντας στην αναγνώριση της έρευνάς
του με δημοσιεύσεις σε περιοδικά με σύστημα κριτών,
όπου αυτό είναι εφικτό.
Ο Υποψήφιος Διδάκτορας, κάθε έτος, παρουσιάζει
προφορικά και υποβάλλει και εγγράφως αναλυτικό
υπόμνημα ενώπιον της τριμελούς Συμβουλευτικής Επιτροπής σχετικά με την πρόοδο της Διδακτορικής του
Διατριβής, εντός τριμήνου αντίγραφο του υπομνήματος, καθώς και σχόλια επ’ αυτού από τον Επιβλέποντα
Καθηγητή ή την τριμελή Συμβουλευτική Επιτροπή και
εκθέσεις προόδου καταχωρίζονται στον ατομικό φάκελο
του Υποψηφίου.
Οι Διδακτορικές Σπουδές προσφέρονται δωρεάν. Οι
Υποψήφιοι Διδάκτορες έχουν μέχρι πέντε (5) πλήρη
ακαδημαϊκά έτη από την πρώτη εγγραφή τους, όλα τα
δικαιώματα και τις παροχές που προβλέπονται και για
τους φοιτητές του δεύτερου κύκλου σπουδών. Μέχρι
και πέντε (5) έτη μετά την ολοκλήρωση της διδακτορικής τους διατριβής, διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών των
πανεπιστημιακών βιβλιοθηκών.
Οι Υποψήφιοι Διδάκτορες που δεν έχουν υγειονομική
κάλυψη δικαιούνται υγειονομικής και νοσοκομειακής
περίθαλψης, όπως ισχύει και για τους προπτυχιακούς
φοιτητές.
Ο Υποψήφιος Διδάκτορας έχει υποχρέωση, εφόσον
του ζητηθεί και μετά από εισήγηση του Επιβλέποντα και
έγκριση από τη Συνέλευση να προσφέρει εκπαιδευτικές
υπηρεσίες στο Τμήμα Μ.Β.Γ. (σύμφωνα με τον παρόντα
Κανονισμό), όπως επικουρία σε εργαστηριακές ή φροντιστηριακές ασκήσεις, σε εκδηλώσεις του Τμήματος, πα-
ρουσιάσεις ή σεμινάρια, ή όποια άλλη εκδήλωση κρίνει
απαραίτητη ο Επιβλέπων Καθηγητής και η Συνέλευση.
Ο Υποψήφιος Διδάκτορας δύναται να ζητήσει βεβαίωση από το Τμήμα για την επικουρική εκπαιδευτική του
δραστηριότητα με τη σύμφωνη γνώμη της Συνέλευσης.
Σε περίπτωση που υπάρχουν πόροι από την Πρυτανεία
δύναται να υπάρξει αντιμισθία για τον Υποψήφιο Διδάκτορα (κατ’ ανώτατο όριο 50 ώρες εξαμηνιαίως) μετά
από τη σύμφωνη γνώμη της Γ.Σ.Ε.Σ.
Άρθρο 7
ΣΥΓΓΡΑΦΗ, ΥΠΟΣΤΗΡΙΞΗ ΚΑΙ
ΑΞΙΟΛΟΓΗΣΗ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ
Μετά την ολοκλήρωση της συγγραφής της Διδακτορικής διατριβής, η τριμελής Συμβουλευτική Επιτροπή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
δέχεται ή απορρίπτει αίτηση του υποψηφίου για τη δημόσια υποστήριξη και την αξιολόγησή της. Αν η τριμε-
λής Συμβουλευτική Επιτροπή αποδεχθεί την αίτηση του
υποψηφίου, συντάσσει αναλυτική εισηγητική έκθεση και
την υποβάλλει στην Συνέλευσης του Τμήματος Μ.Β.Γ. ζητώντας τον ορισμό επταμελούς Εξεταστικής Επιτροπής
για την κρίση της Διδακτορικής Διατριβής.
Στην επταμελή Εξεταστική Επιτροπή μετέχουν τα μέλη
της τριμελούς Συμβουλευτικής Επιτροπής, εκτός από
τα αφυπηρετήσαντα μέλη αυτής, τα οποία με απόφαση
της Συνέλευσης του Τμήματος Μ.Β.Γ. αντικαθίστανται
από ισάριθμα μέλη που πληρούν τα κριτήρια των παρ. 6
και 7 του παρόντος Κανονισμού, καθώς και τέσσερα (4)
επιπλέον μέλη, που πληρούν τα κριτήρια του άρθρου 6
του παρόντος Κανονισμού.
Η Διδακτορική Διατριβή υποστηρίζεται δημόσια από
τον Υποψήφιο Διδάκτορα. Η διαδικασία της δημόσιας
υποστήριξης προϋποθέτει τη φυσική παρουσία των
τεσσάρων (4) τουλάχιστον μελών της Εξεταστικής Επιτροπής, ενώ τα λοιπά μέλη μπορούν να συμμετέχουν
και μέσω τηλεδιάσκεψης. Στη συνέχεια, η Εξεταστική
Επιτροπή συνεδριάζει χωρίς την παρουσία τρίτων, κρίνει
την εργασία ως προς την ποιότητα, την πληρότητα, την
πρωτότυπη σκέψη και τη συμβολή της στην επιστήμη και
με βάση αυτά τα κριτήρια την εγκρίνει, με πλειοψηφία
πέντε (5) τουλάχιστον από τα μέλη της. Τα αφυπηρετήσαντα μέλη της τριμελούς Συμβουλευτικής Επιτροπής,
που έχουν αντικατασταθεί σύμφωνα με την παρ. 27 του
παρόντος Κανονισμού, μπορεί να παρίστανται κατά τη
συνεδρίαση χωρίς δικαίωμα ψήφου.
Για την απονομή Διδακτορικού Διπλώματος θα πρέπει
να υπάρχει τουλάχιστον μια δημοσίευση προερχόμενη
από τη Διδακτορική Διατριβή σε έγκυρο διεθνές επιστημονικό περιοδικό με σύστημα κριτών, στην οποία ο
Υποψήφιος Διδάκτορας να συμπεριλαμβάνεται στους
συγγραφείς. Θετικό είναι να υπάρχουν και επιπλέον δημοσιεύσεις, όπως και παρουσιάσεις σε εθνικά ή διεθνή
συνέδρια. Με τον τρόπο αυτό τεκμηριώνεται η πρωτοτυπία και η επιστημονική αξία της διατριβής. Ο υποψήφιος
δικαιούται να δημοσιεύσει αποτελέσματα της διδακτορικής του διατριβής πριν από την ολοκλήρωσή της και να
συμμετέχει σε συνέδρια ανακοινώνοντας αποτελέσματα
της διατριβής του. Σε περίπτωση που υπάρχει δημοσίευση «in press» θα πρέπει να διανέμεται το γράμμα αποδο-
χής από την επιτροπή σύνταξης του περιοδικού.
Η Διδακτορική Διατριβή συντάσσεται στην ελληνική
γλώσσα με ευρεία περίληψη στην αγγλική γλώσσα, ή
με απόφαση της Συνέλευσης, κατόπιν αίτησης του υποψηφίου και θετικής εισήγησης της τριμελούς Συμβου-
λευτικής Επιτροπής, στην άλλη γλώσσα εκτός ελληνικής
με αντίστοιχη ευρεία περίληψη στην ελληνική. Η Διδακτορική Διατριβή και η περίληψή της κατατίθενται στην
Κεντρική Βιβλιοθήκη του Δημοκριτείου Πανεπιστημίου
Θράκης (σε έντυπη και ηλεκτρονική μορφή), στην Εθνική Βιβλιοθήκη και, σε ηλεκτρονική μορφή διατηρείται
αντίγραφο στο Τμήμα Μ.Β.Γ.
Αρμοδιότητα της επταμελούς Εξεταστικής Επιτροπής
είναι η εξέταση του υποψηφίου κατά την τελική δημόσια
υποστήριξη της Διδακτορικής Διατριβής και έγκρισή της
με βασικό κριτήριο τη συμβολή της σχετικής έρευνας
στην προαγωγή της επιστήμης.
Η διαδικασία ανάπτυξης της Διδακτορικής Διατριβής
από τον Υποψήφιο Διδάκτορα και έγκριση αυτής, καθώς
και τα σχετικά με την αναγόρευση του υποψηφίου ως Διδάκτορα περιγράφονται στον Κανονισμό Διδακτορικών
Σπουδών του Δημοκριτείου Πανεπιστημίου Θράκης. Η
επταμελής Εξεταστική Επιτροπή:
α) μπορεί να εγκρίνει τη διδακτορική διατριβή όπως
αυτή έχει υποβληθεί,
β) μπορεί να ζητήσει ήσσονος σημασίας τροποποιήσεις ως προϋπόθεση της έγκρισης,
γ) μπορεί να αρνηθεί την έγκρισή της.
Στο κείμενο που υπογράφουν τα μέλη της επταμελούς
εξεταστικής επιτροπής αναγράφεται ότι ο Υποψήφιος Διδάκτορας καλύπτει τις προϋποθέσεις του Εσωτερικού Κανο-
νισμού Διδακτορικών Σπουδών (π.χ. παρακολούθηση μαθημάτων μεταπτυχιακού κύκλου σπουδών, δημοσίευση/
εις, προσκόμιση ετήσιων αναλυτικών υπομνημάτων, κ.α.).
Στην περίπτωση όπου ζητούνται ήσσονος σημασίας
τροποποιήσεις, η τριμελής Συμβουλευτική Επιτροπή,
ενεργώντας εξ’ ονόματος της επταμελούς Εξεταστικής
Επιτροπής εξουσιοδοτείται, όταν λάβει τις τροποποιήσεις, να δώσει την τελική έγκριση. Στην περίπτωση όπου
ζητούνται μείζονος σημασίας τροποποιήσεις, η επταμελής Εξεταστική Επιτροπή ως σώμα πρέπει να εγκρίνει την
τροποποιημένη διατριβή. Οι τελικές διορθώσεις/επεξηγήσεις θα πρέπει να ολοκληρωθούν σε διάστημα έξι (6)
μηνών. Στην τελευταία αυτή περίπτωση, η επικοινωνία
των μελών της επταμελούς Εξεταστικής Επιτροπής μπορεί να γίνει μέσω ηλεκτρονικών μέσων και η απόφασή
της θα είναι τελική. Το τελικό πρακτικό της Εξεταστικής
Επιτροπής υπογράφεται από όλα τα παρόντα μέλη.
Η επίσημη αναγόρευση του Υποψηφίου σε Διδάκτορα
γίνεται από τη Συνέλευση βάσει των πρακτικών της εξεταστικής επιτροπής που διαβιβάζεται με έγγραφο στη
Γραμματεία του Τμήματος.
Η Διδακτορική Διατριβή αξιολογείται με την κλίμακα
«καλώς», «λίαν καλώς» ή «άριστα».
Άρθρο 8
Ειδικές Διατάξεις
Θέματα που δεν προβλέπονται από τον ν. 4485/2017
(τ.Α΄, αρ. φυλ. 114), δεν προβλέπονται από τον Κανονισμό Διδακτορικών Σπουδών του Δημοκριτείου Πα-
νεπιστημίου Θράκης και δεν ορίζονται άμεσα από τον
παρόντα Εσωτερικό Κανονισμό Διδακτορικών Σπουδών,
επιλύονται από τη Συνέλευση του Τμήματος Μ.Β.Γ. του
Δημοκριτείου Πανεπιστημίου Θράκης.
Η Συνέλευση έχει το δικαίωμα τροποποίησης της λειτουργίας του Εσωτερικού Κανονισμού Διδακτορικών
Σπουδών, χωρίς προειδοποίηση και σε κάθε περίπτωση
που κρίνεται ότι αυτό είναι απαραίτητο για την εξασφάλιση της ποιότητας του Προγράμματος Διδακτορικών
Σπουδών του Μ.Β.Γ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
ΠΑΡΑΡΤΗΜΑΤΑ
(ως αναπόσπαστο μέρος
του Κανονισμού Διδακτορικών Σπουδών)
1. Απονομή Διδακτορικού Διπλώματος. Τελετή
καθομολόγησης
2. Τύπος Διδακτορικού Διπλώματος (Δ.Δ.) του
Δ.Π.Θ.
3. Τύπος Πιστοποιητικού αναγόρευσης
Διδάκτορα
4. Υπόδειγμα Αίτησης Υποψήφιου Διδάκτορα
5. Υπόδειγμα Εισήγησης Τριμελούς Συμβουλευτικής  Επιτροπής
6. Περίγραμμα πρωτοκόλλου
7. Παράρτημα
Οδηγίες για τη συμπλήρωση/κατάθεση
της αίτησης
8. Υπόδειγμα σε σχήμα Gantt
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
1. Απονομή Διδακτορικού Διπλώματος. Τελετή καθομολόγησης
Η αναγόρευση του υποψηφίου σε Διδάκτορα του Τμήματος
…………………………….
της
Σχολής……………………του
Δημοκριτείου Πανεπιστημίου Θράκης γίνεται από τη Συνέλευση σε μία
από τις συνεδριάσεις της, η ημερήσια διάταξη της οποίας περιλαμβάνει
ως ίδιον θέμα αντίστοιχα την αναγόρευση και την ορκωμοσία του
υποψηφίου.
Η αναγόρευση και ορκωμοσία του υποψηφίου Διδάκτορα γίνεται
παρουσία του Πρύτανη του Δ.Π.Θ., ή, όταν αυτός κωλύεται, παρουσία
ενός εκ των Αντιπρυτάνεων.
Κατά την τελετή της αναγόρευσης του υποψηφίου σε Διδάκτορα
αναγιγνώσκεται από τον Πρόεδρο του Τμήματος το πρακτικό της
Επταμελούς Εξεταστικής Επιτροπής και στη συνέχεια ο Πρόεδρος του
Τμήματος αναγιγνώσκει τα παρακάτω:
«Ο/Η..........(Ονοματεπώνυμο)
…………………………πτυχιούχος
του……………………………(Τμήμα,
Σχολή,
Πανεπιστήμιο)
……………………
συνέταξεν
Διδακτορικήν
Διατριβήν
(Μ.Δ.)
ή
επιγράφεται
……………………………………………………………………………………
…………………….., ήπερ τοις αναγνούσι καθηγηταίς εμμελώς έχειν
έδοξεν, ούτος (αύτη) δε την επί διδακτορία δοκιμασίαν ευδοκίμως υπέστη.
Ερωτών ουν το Τμήμα, ει τούτο ικανώς τα τεκμήρια της του (της)
υποψηφίου επιστημονικής παιδείας ποιούμενον δοκιμάζει τούτον (ταύτην)
εις
τους
Διδάκτορας
του
Τμήματος……………………..της
Σχολής……………………….του Δημοκριτείου Πανεπιστημίου Θράκης·
ερωτών δε και τον Πρύτανιν, ει τη του Τμήματος βουλή ομολογεί.
Καθομολόγησον δη άπερ ο νόμος δημοσία καθομολογείν κελεύει τους το
διδακτορικόν αξίωμα μετιόντας».
Ακολούθως ο υποψήφιος θέτοντας τη δεξιά παλάμη του επί του
ιερού Ευαγγελίου (ή του Κορανίου ανάλογα) δίδει τον κάτωθι
νενομισμένο όρκο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
«Επειδήπερ το Τμήμα………………..της του Δημοκριτείου Πανεπιστημίου
Θράκης ………………Σχολής, του Πρυτάνεως επινεύσαντος, εις τους
εαυτώ Διδάκτορας ηξίωσε δοκιμάσαι με, αυτώ και τη Πρυτανηίη δημοσία
πίστιν δίδωμι τήνδε:
Της μεν επιστήμης ως οίον τε μάλιστα εν τω βίω επιμελήσεσθαι, καπί
το τελειότερον αυτήν προαγαγείν και αγλαΐσαι αεί πειράσεσθαι, μηδέ
χρήσεσθαι ταύτη επί χρηματισμώ ή κενού κλέους θήρα, αλλ΄ εφ΄ ώ αν της
θείας αληθείας, το φως προσωτέρω διαχεόμενον αεί πλείοσιν επαυγάζη,
παν δε ποιήσειν προθύμως ό,τι αν μέλλη εις ευσέβειαν και κόσμον ηθών
και σεμνότητα τρόπων οίσειν, μηδέ της των άλλων διδασκαλίας συν
αβελτηρία
κατεπιχειρήσειν
ποτέ,
κενοφρονών
περπερευόμενος
(περπερευομένη), και τα εκείνοις δεδογμένα κατασοφιστεύειν πειρώμενος
(πειρωμένη), μηδ΄ εθελήσειν ταναντία ων αυτός (αυτή) γιγνώσκω
διδάσκειν, μηδέ καπηλεύειν την επιστήμην και το του των Μουσών
θιασώτου αξίωμα αισχύνειν τη των ηθών ακοσμία. Ταύτην μοι την
επαγγελίαν επιτελούντι (επιτελούση) είη μοι τον Θεόν αρωγόν κτήσασθαι
εν τω βίω».
Για όσους/ες δεν επιθυμούν να δώσουν όρκο θρησκευτικού τύπου,
επιτρέπεται απλή επίκληση της τιμής και της συνείδησής τους.
Στην περίπτωση αυτή ο/η υποψήφιος/α Διδάκτορας δηλώνει τα εξής:
«Διαβεβαιώ επί τη τιμή και συνειδήσει εμού τα κάτωθι: Επειδήπερ το
Τμήμα………………..της του Δημοκριτείου Πανεπιστημίου Θράκης
………………Σχολής, του Πρυτάνεως επινεύσαντος, εις τους εαυτώ
Διδάκτορας ηξίωσε δοκιμάσαι με, αυτώ και τη Πρυτανηίη δημοσία πίστιν
δίδωμι τήνδε:
Της μεν επιστήμης ως οίον τε μάλιστα εν τω βίω επιμελήσεσθαι, καπί
το τελειότερον αυτήν προαγαγείν και αγλαΐσαι αεί πειράσεσθαι, μηδέ
χρήσεσθαι ταύτη επί χρηματισμώ ή κενού κλέους θήρα, αλλ΄ εφ΄ ώ αν της
αληθείας, το φως προσωτέρω διαχεόμενον αεί πλείοσιν επαυγάζη, παν δε
ποιήσειν προθύμως ό,τι αν μέλλη εις κόσμον ηθών και σεμνότητα τρόπων
οίσειν, μηδέ της των άλλων διδασκαλίας συν αβελτηρία κατεπιχειρήσειν
ποτέ, κενοφρονών περπερευόμενος (περπερευομένη), και τα εκείνοις
δεδογμένα κατασοφιστεύειν πειρώμενος (πειρωμένη), μηδ΄ εθελήσειν
ταναντία ων αυτός (αυτή) γιγνώσκω διδάσκειν, μηδέ καπηλεύειν την
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
επιστήμην και το του των Μουσών θιασώτου αξίωμα αισχύνειν τη των
ηθών ακοσμία».
Κατόπιν ο Πρόεδρος του Τμήματος αναγιγνώσκει το εξής κείμενο:
«Επειδήπερ ου μόνον εν ταις ειωθόταις δοκιμασίαις της σής επιστήμης
έλεγχον παρέσχες σαφέστατον, αλλά και εν τη διδακτορική διατριβή, ην
φιλοπονήσας προσήνεγκες τω Τμήματι…………………….., άξιον (αξίαν)
του διδακτορικού αξιώματος σεαυτόν (σεαυτήν) απέφηνας καπί τούτοις το
μεν Τμήμα σε κατά τα νόμιμα εδοκίμασε, ο δε Πρύτανις ταύτην την
δοκιμασίαν
επήνεσε,
δια
ταύτα
εγώ………
(Ονοματεπώνυμο)
…………………..Καθηγητής του Τμήματος………………, νυν Πρόεδρος
του Τμήματος…………………………….διατελών τε και χρώμενος τη
δυνάμει, ην παρά των εν Πανεπιστημίω και Τμήματι νόμων είληφα,
σε……………………………………………..(Ονοματεπώνυμο)………………
…………………………,
υποψήφιον
(υποψηφίαν)
της
του
Τμήματος………………………………… διδακτορίας δημοσία Διδάκτορα
του Τμήματος………………………………του Δημοκριτείου Πανεπιστημίου
Θράκης αναγορεύω και πάσας τας τω πανεπιστημιακώ αξιώματι τούτω
παρεπομένας προνομίας σοι δίδωμι, συνθιασώτην μεν και εταίρον της
επιστήμης σε προσαγορεύων, της δε επιστήμης ταύτης δια παντός του βίου
φιλοτίμως αντέχεσθαι παραινών».
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
2. Τύπος Διδακτορικού Διπλώματος (Δ.Δ.) του Δ.Π.Θ.
Ε Λ Λ Η Ν Ι Κ Η    Δ Η Μ Ο Κ Ρ Α Τ Ι Α
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΣΧΟΛΗ (όνομα Σχολής)
ΤΜΗΜΑ (όνομα Τμήματος)
ΑΡΙΘΜΟΣ ΔΙΠΛΩΜΑΤΟΣ….
ΠΡΥΤΑΝΕΥΟΝΤΟΣ
ΕΝ ΤΩ ΔΗΜΟΚΡΙΤΕΙΩ ΠΑΝΕΠΙΣΤΗΜΙΩ ΘΡΑΚΗΣ
(Όνομα Πατρώνυμο Επώνυμο του Πρύτανη)
ΚΑΘΗΓΗΤΟΥ (ειδικότητα)
(Όνομα Πατρώνυμο Επώνυμο του Προέδρου του Τμήματος)
ΚΑΘΗΓΗΤΗΣ (ειδικότητα)
ΕΠΙ ΔΕ ΤΟΥ ΠΑΡΟΝΤΟΣ ΤΟΥ ΤΜΗΜΑΤΟΣ(όνομα Τμήματος)
ΠΡΟΕΔΡΟΣ
(Όνομα Πατρώνυμο Επώνυμο του Διδάκτορα)
ΑΠΟ ΔΟΓΜΑΤΟΣ ΟΜΟΘΥΜΟΥ ΤΟΥ ΤΜΗΜΑΤΟΣ (όνομα Τμήματος)
ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΤΜΗΜΑΤΟΣ (όνομα Τμήματος)
ΕΝΕΚΡΙΝΕ
ΜΕ ΕΠΙΔΟΣΙΝ «ΚΑΛΩΣ»
ΜΗΝΟΣ ΙΟΥΝΙΟΥ ΕΙΚΟΣΤΗΝ ΕΒΔΟΜΗΝ
ΕΤΕΙ ΕΝΑΤΩ ΚΑΙ ΔΙΣ ΧΙΛΙΟΣΤΩ
Ο ΠΡΥΤΑΝΙΣ ΤΟΥ Δ.Π.Θ.        Ο ΠΡΟΕΔΡΟΣ TOY ΤΜΗΜΑΤΟΣ
Ο ΓΡΑΜΜΑΤΕΥΣ ΤΟΥ ΤΜΗΜΑΤΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
3. Τύπος Πιστοποιητικού αναγόρευσης Διδάκτορα
Ε Λ Λ Η Ν Ι Κ Η    Δ Η Μ Ο Κ Ρ Α Τ Ι Α
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΑΡΙΘΜΟΣ ΠΙΣΤΟΠΟΙΗΤΙΚΟΥ….
ΣΧΟΛΗ (όνομα Σχολής)
ΤΜΗΜΑ (όνομα Τμήματος)
Πιστοποιείται ότι:
Ο/Η κύριος/κυρία (Όνομα Επώνυμο Πατρώνυμο του Διδάκτορα) από (όνομα πόλης)
Πτυχιούχος του (Όνομα Τμήματος Σχολής Πανεπιστημίου) μετά τη νόμιμη δοκιμασία
και αφού εξεπλήρωσε επιτυχώς όλες τις υποχρεώσεις του/της για το διδακτορικό
δίπλωμα, όπως ορίζει ο Νόμος, κρίθηκε άξιος/α του διπλώματος αυτού, με βαθμό
«ΑΡΙΣΤΑ»
και αναγορεύτηκε Διδάκτορας  του Τμήματος (όνομα Τμήματος) την (ημερομηνία).
Το παρόν έχει θέση αντιγράφου Διδακτορικού Διπλώματος.
Το πιστοποιητικό αυτό, το οποίο ζήτησε ο ενδιαφερόμενης/όμενη, του/της
χορηγείται για κάθε νόμιμη χρήση.
Πόλη (όνομα πόλης) Ημερομηνία (ημέρα-μήνας-έτος)
Ο/Η Γραμματέας του Τμήματος
(υπογραφή-σφραγίδα)
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
4. Υπόδειγμα Αίτησης Υποψήφιου Διδάκτορα
Δημοκρίτειο
Προς:   Την Γραμματεία
Πανεπιστήμιο                            του Τμήματος Μοριακής Βιολογίας
Θράκης                           και Γενετικής της Σχολής Επιστημών Υγειάς
του Δ.Π.Θ.
ΑΙΤΗΣΗ
Παρακαλώ να δεχθείτε το αίτημά μου για έναρξη εκπόνησης Διδακτορικής Διατριβής στο
Τμήμα ………….. της Σχολής ………………….του Δημοκριτείου Πανεπιστημίου Θράκης, στο
Γνωστικό Αντικείμενο/Επιστημονική  Περιοχή:
με
θέμα:……………………………………………………………………………………………………
………………………………………………………………………………………………………….
………………………………………………………………………………………………………….
………………………………………………………………………………………………………….
………………………………………………………………………………………………………….
………………………………………………………………………………………………………….
………………………………………………………………………………………………………….
Ως επιβλέπον μέλος Δ.Ε.Π. προτείνω τον/την
……………………..…………………………………………….    Ο ΑΙΤΩΝ / Η ΑΙΤΟΥ
(Υπογραφή)
Επώνυμο:
Όνομα:
Πατρώνυμο:
Πτυχίο:
Πανεπιστήμιο:
ΔΜΣ:
Πανεπιστήμιο:
Διεύθυνση
κατοικίας:
Οδός:
Αρίθμ.:
Τ.Κ.:
Πόλη:
Νομός:
Τηλέφωνα
Οικίας:
Κινητό:
e-mail:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
Συνημμένα υποβάλλω τα ακόλουθα δικαιολογητικά:
1.Αντίγραφο
πτυχίου
από
2.Αντίγραφο Διπλώματος Μεταπτυχιακών
Σπουδών
Από
3. Σύμφωνη γνώμη του Επιβλέποντα
Καθηγητή :
4. Υπόμνημα με τίτλο της μελέτης
5.Πιστοποιητικό  ξένης γλώσσας
6. Δήλωση γνώσης 2ης   ξένης γλώσσας
7. Πλήρες βιογραφικό σημείωμα
7α.Πιστοποιητικά
Δημοσιεύσεων
Πιστοποιητικά
Ανακοινώσεων
7β.Πιστοποιητικό συμμετοχής σε Ερευνητικό Πρόγραμμα
8.  Δύο (2) Συστατικές επιστολές
Επισημαίνεται :
¾ Ότι η υποβολή απλών, ευανάγνωστων φωτοαντιγράφων, υπέχει θέση υπεύθυνης δήλωσης
του πολίτη, περί της ακρίβειας και εγκυρότητας των υποβαλλόμενων φωτοαντιγράφων, και
εξισώνεται με την υπεύθυνη δήλωση του ν. 1599/1986.
¾ Στις περιπτώσεις προσκόμισης παραποιημένων ή πλαστών φωτοαντιγράφων όχι μόνο
επιβάλλονται οι κυρώσεις του ν. 1599/1986 ή άλλες ποινικές κυρώσεις, αλλά ανακαλείται
αμέσως και η διοικητική ή άλλη πράξη, για την έκδοση της οποίας χρησιμοποιήθηκαν τα
φωτοαντίγραφα αυτά.
Ημερομηνία:    /       /20
Υπογραφή
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
5. Υπόδειγμα Εισήγησης Τριμελούς Συμβουλευτικής Επιτροπής
ΕΙΣΗΓΗΣΗ
Τα μέλη της ανωτέρω Τριμελούς Συμβουλευτικής Επιτροπής έχουμε
αποφασίσει ομόφωνα ότι η παρούσα πρόταση ερευνητικού έργου μπορεί να
αποτελέσει αντικείμενο Διδακτορικής Διατριβής καθώς προσδοκά σε νέα
πρωτότυπη γνώση και είναι ικανή να φέρει αποτελέσματα που θα
δημοσιευθούν σε διεθνή περιοδικά. Εισηγούμαστε επομένως να εκπονηθεί
στο Τμήμα ………………….. του Δ.Π.Θ. υπό την επίβλεψη μας Διδακτορική
Διατριβή
με
το
ανωτέρω
θέμα
από
τον/την
κ.
………………………………………………   τον οποίο/ την οποία θεωρούμε
κατάλληλο και
_     Είτε Α': είναι κάτοχος Μ.Δ.Ε. (διαγράψτε ένα από τα δύο κοντάκια)
_    Είτε Β': πληροί 3 από τα κριτήρια που έχει ορίσει η Συνέλευση του
Τμήματος ………. …για την κατ' εξαίρεση εκπόνηση Διδακτορικής Διατριβής
από μη κατόχους ΔΜΣ (διαγράψτε ένα από τα δύο)
Κριτήριο 1:
………………………………………………………………………………………
Κριτήριο 2:
………………………………………………………………………………………
Κριτήριο3:
……………………………………………………………………………………….
Στην περίπτωση Β', τα μαθήματα που προτείνουμε να παρακολουθήσει ο/η
υποψήφιος/α στο πλαίσιο του υποχρεωτικού κύκλου μαθημάτων σε
Προγράμματα Μεταπτυχιακών Σπουδών του Τμήματος, όπως ορίζει ο νόμος
Η Τριμελής Συμβουλευτική Επιτροπή* αποτελείται από τους παρακάτω:
ΕΠΙΒΛΕΠΩΝ:
ΣΥΝΕΠΙΒΛΕΠΩΝ 1:
ΣΥΝΕΠΙΒΛΕΠΩΝ 2:
αποφεύγεται η συγκρότηση Τριμελούς από μέλη ΔΕΠ από ένα μόνο γνωστικό αντικείμενο
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
4485/2017 είναι τα παρακάτω (τουλάχιστον 2):
Σημειώνεται ότι για τα παραπάνω υπάρχει η σύμφωνη γνώμη του Διευθυντή Σπουδών του αντιστοίχου
Π.Μ.Σ.
Μάθημα
ΠΜΣ
ΕΠΙΒΛΕΠΩΝ:
Υπογραφή
Ονοματεπώνυμο
Βαθμίδα
Τομέας
Γνωστικό αντικείμενο/
ερευνητικό πεδίο
ΣΥΝΕΠΙΒΛΕΠΩΝ 1:
Υπογραφή
Ονοματεπώνυμο
Βαθμίδα
και / ή*
Ιδιότητα:
Τμ./ Παν./ Ερ. Κ.:
E-mail:
Γνωστικό αντικείμενο/
ερευνητικό πεδίο
ΣΥΝΕΠΙΒΛΕΠΩΝ 2:
Υπογραφή
Ονοματεπώνυμο
Βαθμίδα
και / ή*
Ιδιότητα:
Τμ./ Παν./ Ερ. Κ.:
E-mail:
Γνωστικό αντικείμενο/
ερευνητικό πεδίο
Τμήμα & Πανεπιστήμιο ή Ερευνητικό Κέντρο και e-mail.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
6. Περίγραμμα πρωτοκόλλου
ΤΙΤΛΟΣ ΔΔ
(μην χρησιμοποιήσετε κεφαλαία)
Γράψτε το κείμενό σας εδώ
ΕΙΣΑΓΩΓΗ (μέχρι 300 λέξεις)
Ποιο είναι το επιστημονικό υπόβαθρο της έρευνας και η σημαντικότητα της;
Στο μέρος αυτό περιγράφεται με σαφήνεια ποιο είναι το επιστημονικό υπόβαθρο της έρευνας, ή/και το κοινωνικό
πρόβλημα που προτίθεται να διερευνήσει. Αναφέρεται ποιο ήταν το έναυσμα για την ενασχόληση με το θέμα, γιατί είναι
σημαντικό να πραγματοποιηθεί η έρευνα και ποια εκτιμάται ότι θα είναι η συμβολή του προτεινόμενου έργου στην πρόοδο
της επιστήμης.
Γράψτε το κείμενό σας εδώ
ΑΝΑΣΚΟΠΗΣΗ ΤΗΣ ΒΙΒΛΙΟΓΡΑΦΙΑΣ (μέχρι 400 λέξεις)
Τι είναι γνωστό για το αντικείμενο της έρευνας;
Στο μέρος αυτό παρουσιάζεται το σημερινό επίπεδο γνώσεων στη διεθνή βιβλιογραφία στο αντικείμενο της ερευνητικής
πρότασης. Η αναδρομή στη βιβλιογραφία αναφέρεται σε κάθε κύριο επιστημονικό και τεχνολογικό θέμα που άπτεται άμεσα του
ερευνητικού αντικείμενου της πρότασης. Η ανασκόπηση περιλαμβάνει και τα αποτελέσματα ερευνών που έχουν διεξαχθεί στην
Ελλάδα και έχουν δημοσιευτεί σε ξενόγλωσσα ή Ελληνικά επιστημονικά περιοδικά.
Γράψτε το κείμενό σας εδώ
ΣΤΟΧΟΣ (μέχρι 100 λέξεις)
Ποιο είναι το ερευνητικό ερώτημα;
Στο μέρος αυτό παρουσιάζεται η ερευνητική υπόθεση, καθώς και τα επιμέρους ερευνητικά ερωτήματα που θα απαντηθούν από
την προτεινόμενη έρευνα
Γράψτε το κείμενό σας εδώ
ΜΕΘΟΔΟΛΟΓΙΑ (μέχρι 400 λέξεις)
Που και πως θα γίνει η έρευνα;
Στο μέρος αυτό περιγράφεται η μεθοδολογία για την εκτέλεση του προτεινόμενου ερευνητικού έργου και παρατίθενται οι
επιμέρους τεχνικές που θα χρησιμοποιηθούν. Στις περιπτώσεις που αυτό απαιτείται, προσδιορίζεται ο πληθυσμός στον οποίο
θα γίνει η έρευνα, ο τρόπος καθορισμού του δείγματος, τα κριτήρια επιλογής του πληθυσμού και τα κριτήρια υπολογισμού του
μεγέθους του δείγματος
Γράψτε το κείμενό σας εδώ
ΕΓΚΡΙΣΗ ΑΠΟ ΕΠΙΤΡΟΠΗ ΒΙΟΗΘΙΚΗΣ (αν χρειάζεται - μέχρι 50 λέξεις)
Ανακύπτουν θέματα που εμπίπτουν στους κώδικες της βιοηθικής;
Στο μέρος αυτό αναφέρεται αν είναι αναγκαία η απόκτηση άδειας για τη διεξαγωγή της έρευνας από την αρμόδια επιτροπή
βιοηθικής (ή/και από άλλο όργανο). Επίσης, αναφέρεται αν έχει δοθεί η άδεια ή αν έχουν δρομολογηθεί οι διαδικασίες
απόκτησης της.
Γράψτε το κείμενό σας εδώ
ΧΡΗΜΑΤΟΔΟΤΗΣΗ - (αν χρειάζεται) (με 1-2 πίνακες ή μέχρι 50 λέξεις)
Πόσο θα κοστίσει η έρευνα και που θα βρεθούν οι πόροι
Αναφέρονται τα προβλεπόμενα έξοδα για τη διεξαγωγή της έρευνας και οι πηγές χρηματοδότησης. Αν η έρευνα διεξαχθεί με
ιδίους πόρους, αυτό αναφέρεται.
Γράψτε το κείμενό σας εδώ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
ΧΡΟΝΟΔΙΑΓΡΑΜΜΑ - (αν χρειάζεται)
Πότε θα γίνει η έρευνα;
Στο μέρος αυτό παρουσιάζεται το χρονοδιάγραμμα της έρευνας με σχήμα Gantt (βλέπε παράρτημα).
Γράψτε το κείμενό σας εδώ
ΒΙΒΛΙΟΓΡΑΦΙΑ
Ποιες πηγές χρησιμοποιήθηκαν για τα παραπάνω;
7. Παράρτημα
Οδηγίες για τη συμπλήρωση/κατάθεση της αίτησης
•
Συμπληρώστε το έντυπο αυτό (αίτηση - εισήγηση τριμελούς - περιγραφή ερευνητικής
πρότασης)  σε υπολογιστή.
•
Χρησιμοποιήσετε πεζά γράμματα (όχι κεφαλαία) και γράψτε τα κείμενα σας μέσα
στους   πίνακες  χωρίς να υπερβαίνετε τα όρια λέξεων που δίνονται.
•
Για συνεπιβλέποντες από άλλα τμήματα και /ή Πανεπιστήμια ή Ερευνητικά Κέντρα
σημειώστε τη βαθμίδα ή ιδιότητα, το Τμήμα & Πανεπιστήμιο ή Ερευνητικό Κέντρο και e-mail στα
αντίστοιχα κουτιά.
•
Όταν το αρχείο έχει την τελική του μορφή εκτυπώστε το (χωρίς το παράρτημα) για να
υπογράψετε εσείς και η τριμελής. Το υπογεγραμμένο έντυπο μαζί με τα υπόλοιπα
δικαιολογητικά  θα πρέπει να κατατεθούν στη γραμματεία του Τμήματος για να πάρετε αριθμό
πρωτοκόλλου.
•
Το τελικό αρχείο θα το στείλετε (πάντα ως αρχείο WORD χωρίς υπογραφές) με e-mail
στη γραμματεία του Τμήματος  το συντομότερο δυνατό μετά την κατάθεση της αίτησης σας.
•
Η γραμματεία δεν μπορεί να κάνει δεκτές αιτήσεις οι οποίες
o δεν είναι πλήρεις (πλήρως συμπληρωμένα έντυπα και όλα τα
δικαιολογητικά)
o έχουν κατατεθεί μόνο ηλεκτρονικά
o έχουν κείμενα που έχουν υπερβεί τα προκαθορισμένα όρια λέξεων
o δεν χρησιμοποιούν το παρόν έντυπο
•
Περισσότερες πληροφορίες:
Γραμματεία Τμήματος Μοριακής Βιολογίας και Γενετικής  του Δ.Π.Θ.
Τηλ. 2551030610
FAX: 2551030613
E-mail: secr@mbg.duth.gr
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
8. Υπόδειγμα για σχήμα Gantt
Μήνες >
0-6
7-12
13-18
19-24
25-30
31-36
37-42
43-48
49-54
55-60
61-66
67-72
Τίτλος φάσης V
Έκθεση Προόδου
✓
✓
✓
✓
✓
Υποστήριξη ΔΔ
H απόφαση αυτή να δημοσιευθεί στην Εφημερίδα της Κυβερνήσεως.
Κομοτηνή, 11 Ιανουαρίου 2018
Ο Πρυτανεύων
ΣΤΑΥΡΟΣ ΤΟΥΛΟΥΠΙΔΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Β’ 422/14.02.2018
Την ευθύνη για την εκτύπωση, διαχείριση και κυκλοφορία των φύλλων της Εφημερίδας
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών
αναγκών του Δημοσίου. (ν. 3469/2006, Α΄ 131).
ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ διατίθεται δωρεάν από την ιστοσελίδα www.et.gr. Για
τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο
κατά 0,30€ για κάθε επιπλέον οκτασέλιδο ή μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προ-
ϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20180200422.pdf | Tokens: 42199]